C 205/12
SK
Úradný vestník Európskej únie
12.6.2023
Rozsudok Súdneho dvora (deviata komora) z 27. apríla 2023 (návrh na začatie prejudiciálneho konania, ktorý podal Înalta Curte de Casaţie şi Justiţie – Rumunsko) – Banca A/Agenţia Naţională de Administrare Fiscală (ANAF), Preşedintele ANAF (Vec C-827/21 (1), Banca A (Uplatnenie smernice o fúziách na vnútroštátnu situáciu)) (Návrh na začatie prejudiciálneho konania – Smernica 2009/133/ES – Článok 7 – Fúzia zlúčením – Čisto vnútorná operácia – Prednosť práva Únie mimo oblasť pôsobnosti práva Únie – Neexistencia – Výklad práva Únie mimo jeho oblasti pôsobnosti – Právomoc Súdneho dvora rozhodnúť v prejudiciálnom konaní – Podmienka – Právo Únie, ktoré sa stalo priamo a bezpodmienečné uplatniteľné na základe vnútroštátneho práva) (2023/C 205/13) Jazyk konania: rumunčina Vnútroštátny súd, ktorý podal návrh na začatie prejudiciálneho konania Înalta Curte de Casaţie şi Justiţie
Účastníci konania pred vnútroštátnym súdom Žalobkyňa: Banca A Žalované: Agenţia Naţională de Administrare Fiscală (ANAF), Preşedintele ANAF
Výrok rozsudku 1.
Právo Únie nezaväzuje vnútroštátny súd, aby vykladal ustanovenia vnútroštátneho práva uplatniteľné na čisto vnútroštátnu operáciu fúzie dvoch podnikov, z ktorých každý má sídlo v tom istom členskom štáte, v súlade so smernicou Rady 2009/133/ES z 19. októbra 2009 o spoločnom systéme zdaňovania, uplatniteľnom pri zlučovaní, rozdeľovaní, čiastočnom rozdeľovaní, prevode aktív a výmene akcií spoločností rôznych členských štátov a pri premiestnení sídla SE alebo SCE medzi členskými štátmi, pokiaľ táto operácia nepatrí do pôsobnosti tejto smernice. 2.
Súdny dvor nemá právomoc odpovedať na prejudiciálne otázky týkajúce sa výkladu smernice 2009/133, pokiaľ jednak skutkový stav v konaní vo veci samej nepatrí do pôsobnosti tejto smernice, a jednak sa táto smernica nestala na základe vnútroštátneho práva priamo a bezpodmienečne uplatniteľnou na tento skutkový stav.
(1)
Ú. v.
EÚ C 165, 19.4.2022.
Rozsudok Súdneho dvora (siedma komora) z 20. apríla 2023 (návrh na začatie prejudiciálneho konania, ktorý podal Bundesverwaltungsgericht – Rakúsko) – BF/Versicherungsanstalt öffentlich Bediensteter, Eisenbahnen und Bergbau (BVAEB) (Vec C-52/22 (1), BVAEB (Valorizácia starobných dôchodkov)) (Návrh na začatie prejudiciálneho konania – Sociálna politika – Rovnosť zaobchádzania v zamestnaní a povolaní – Smernica 2000/78/ES – Zákaz diskriminácie na základe veku – Článok 2 ods.
1 a článok 2 ods.
2 písm.
a) – Článok 6 ods.
1 – Starobný dôchodok – Vnútroštátna právna úprava, ktorá stanovuje postupné zosúladenie dôchodkového systému štátnych zamestnancov so všeobecným dôchodkovým systémom – Prvá úprava výšky dôchodku, ku ktorej dochádza rýchlejšie u jednej kategórie štátnych zamestnancov ako u inej – Odôvodnenia) (2023/C 205/14) Jazyk konania: nemčina Vnútroštátny súd, ktorý podal návrh na začatie prejudiciálneho konania Bundesverwaltungsgericht